Direktorica banke i supruga načelnika klijentima ‘maznula’ 3,5 milijuna eura!?

Županijsko državno odvjetništvo u Varaždinu donijelo je rješenje o proširenju istrage protiv bankarice (51) zbog osnovane sumnje na počinjenje produljenih kaznenih djela prijevare i krivotvorenja.

Podsjetimo, bankarica je u lipnju lani bila uhićena zbog izvlačenja 1,8 milijuna eura iz banke u Čakovcu. Za teške zloporabe tada su osumnjičene direktorica (51) te osobna bankarica (56) koja je imala brojne imućnije klijente.

Muž nije znao

Kasnije je istraga proširena na nove slučajeve teške 700.000 eura. Kako ovaj tjedan navodi varaždinsko tužiteljstvo, tereti je se za novih milijun eura! Kad se sve zbroji iz tri priopćenja čakovečke policije i varaždinskog tužiteljstva, dolazi se do svote od čak 3,5 milijuna eura!

Uhićena direktorica banke iz Čakovca je supruga poznatog političara!

Portal Danica prvi je otkrio kako je uhićena direktorica banke supruga istaknutog političara i načelnika općine na sjeveru! Kako smo tada doznali, direktorica poslovnice Zagrebačke banke je Narcisa Mrazović Hegedić, supruga istaknutog političara HNS-a i načelnika općine Breznički Hum.

Naš izvor iz njegove stranke tvrdio je tada kako muž nije znao za suprugine malverzacije te da mu je ona toliki priljev novca navodno prikazivala kao dodatna primanja u banci. Istraga će pokazati je li to točno. U imovinskoj kartici općinski je načelnik naveo kako mu supruga u banci prima plaću od 2400 eura neto.

Novi slučaj

Kako ovaj tjedan navodi ŽDO, bankaricu se dodatno tereti da je od travnja 2014. do lipnja 2024. u Varaždinu, Čakovcu, Brezničkom Humu i Zagrebu, kao zaposlenica banke, ali i nakon što joj je radni odnos prestao, neistinito predočavala klijentima da im može srediti visoke kamate na štednju.

Kad su joj te osobe povjerovale i predavale novac, sačinjavala lažne ugovore o oročenju novca, a njihov novac nije položila na račun banke, već zadržavala za sebe. Osim toga, nagovorila je više osoba da dignu kredit u banci slagavši im da će rate kredita plaćati kamatom na štednju.

“Okrivljena 51-godišnjakinja na opisane je načine oštetila 35 osoba i pribavila sebi protupravnu imovinsku korist od preko jedan milijun eura”, zaključuju u varaždinskom tužiteljstvu.

Direktorica banke i supruga načelnika klijentima ‘maznula’ 700.000 eura

Objava Direktorica banke i supruga načelnika klijentima ‘maznula’ 3,5 milijuna eura!? pojavila se prvi puta na Danica.hr.