Direktorica banke klijentima maznula čak 4 milijuna eura!

Proširena je istraga protiv pohlepne bankarice koju se tereti za nova kaznena djela na štetu klijenata teška više od 1,5 milijuna eura.

Portal Danica još lani prvi je bio otkrio kako je uhićena direktorica Zagrebačke banke u Čakovcu supruga istaknutog političara i načelnika općine. Kako smo tada doznali, 50-godišnja bankarica je Narcisa Mrazović Hegedić, supruga istaknutog političara HNS-a i načelnika općine Breznički Hum Zorana Hegedića.

Naš izvor iz njegove stranke tvrdio je tada kako muž nije znao za suprugine malverzacije te da mu je ona toliki priljev novca navodno prikazivala kao dodatna primanja u banci. Istraga će pokazati je li to točno. U imovinskoj kartici općinski je načelnik naveo kako mu supruga u banci prima plaću od 2400 eura neto.

Uhićena direktorica banke iz Čakovca je supruga poznatog političara!

Za teške zloporabe teške 1,8 milijuna eura lani u lipnju bila je uhićena direktorica poslovnice banke te osobna bankarica (55) koja je imala brojne imućnije klijente.

Potom je u kolovozu lani proširena istraga protiv šefica Zabe u Čakovcu zbog sumnje da je oštetila ukupno 10 osoba s područja Međimurske, Varaždinske i Zagrebačke županije za iznos nešto veći od 700.000 eura.

Danas pak novo priopćenje međimurske policije s novim iznosom od 1,5 milijuna eura. Kad se sve zbroji, pohlepnu međimursku bankaricu tereti se za vrtoglavu svotu od čak četiri milijuna eura!

Direktorica banke i supruga načelnika klijentima ‘maznula’ 700.000 eura

Novi slučaj odnosi se na ugovaranje povlaštenih oročenih štednji uz visoke kamatne stope. Novac koji su klijenti godinama predavali direktorica je zadržavala za sebe.

“Na opisani način osumnjičena je oštetila nekoliko desetaka osoba s područja Varaždinske, Ličko-senjske, Dubrovačko-neretvanske i Zagrebačke županije te Zagreba za ukupan iznos nešto veći od 1,5 milijuna eura”, navodi policija.

Objava Direktorica banke klijentima maznula čak 4 milijuna eura! pojavila se prvi puta na Danica.hr.